På et ellers ufarligt indlæg valgte en upresset Michael Lumb at heade bolden direkte ud til den engelske angriber Danny Welbeck, som gjorde det til 1-0. Det til trods for, at Jonas Lössl i målet råbte og skreg på at få bolden, skriver sporten.tv2.dk. -Jeg kan ikke høre, at Lössl råber, at jeg skal lægge den ned til ham. Jeg ville egentlig bare heade den væk. Men det er godt sparket ind, siger Michael Lumb til sporten.tv2.dk. Kampen endte 4-0 til England. Stillingen var 0-1 ved pausen, og danskerne kom egentlig fint i gang i begyndelsen af anden halvleg. Men en svag målmandsaktion af Jonas Lössl åbnede op for englændernes 0-2-scoring, og herefter kom danskerne til at se skidt ud. Med 10 kampe er Michael Lumb en erfaren herre på U21-landsholdet. Han skiftede i vinterpausen til AaB efter et par mislykkede ophold i Zenit Sankt Petersborg og Feyernoord. Danmark spiller på mandag en ny forberedelseskamp til sommerens U/21-EM, når holdet i Herning møder Ukraine.

Referat:
AaBs Michael Lumb var direkte medvirkende til, at England kom foran 1-0, da U/21-landsholdet i weekenden tabte stort i en venskabskamp.